Taifunul In-Fa a făcut prăpăd în estul Chinei: 330.000 de persoane care locuiau în apropierea mării au fost evacuate.
China a fost lovită de Taifunul In-Fa. Aproximativ 330.000 de persoane au fost evacuate. Taifunul vine după inundațiile istorice de săptămâna trecută.
Coasta de est a Chinei a fost lovită de taifunul In-Fa. Aproximativ 330 de mii de persoane care locuiau în apropiereamării au fost evacuate, iar mai multe zboruri s-au anulat.Nu se știe încă dacă taifunul va lovi și Japonia. Totuși, organizatorii Jocurilor Olimpice sunt pregătiți pentru orice schimbare bruscă a vremii.Mikako Kotani, director sportiv J.O.: "Monitorizăm foarte atent prognoza meteo despre caniculă, dar și taifun. De fapt, avem un centru de informații meteo care actualizează datele în fiecare minut când vine vorba de cele mai recente informații. Ne asigurăm că putem răspunde imediat la orice schimbare a vremii"Taifunul vine după inundațiile istorice de săptămâna trecută din provincia centrală, Henan. Acolo au murit cel puțin 56 de persoane. Administrația Meteorologică din China transmite că taifunul traversează zona cu o viteză de 15 kilometri pe oră, iar viteza vântului este de 137 de kilometri pe oră.